Diari Oficial de la Generalitat Valenciana


Sumari del DOGV 351, del 10-03-1986 (1986/805855)

DECRET 9/1986, de 10 de febrer, del Consell de la Generalitat Valenciana, pel qual es fixen les normes de seguiment de la gestió i modificació dels Pressuposts de la Generalitat Valenciana.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/02/10/9/dof/vci/html**

### Dades del document

Número de DOGV
:   351

Data del DOGV
:   10-03-1986

Secció del DOGV
:   DISPOSICIONS GENERALS

Número del document
:   1986/805855


Data del document
:   10-02-1986

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 9/1986, de 10 de febrer, del Consell de la Generalitat Valenciana, pel qual es fixen les normes de seguiment de la gestió i modificació dels Pressupostos de la Generalitat Valenciana.  
L'article deu de la Llei 15/1985, de 30 de desembre, de Pressuposts de la Generalitat Valenciana per a 1986, atribueix a la Conselleria d'Economia i Hisenda la regulació del mecanisme de seguiment de l'execució dels crèdits i el compliment dels objectius de cada programa, així com el poder de demanar al Consell quantes mesures considere necessàries per a assegurar-ne l'èxit.   
L'experiència de l'exercici passat ens manifesta la necessitat d'establir una regulació flexible de la gestió dels programes pressupostaris, i un mecanisme àgil per al seguiment de l'efectiu compliment dels objectius.   
Tanmateix, és oportú que el Consell determine les directrius bàsiques que s?han d'observar en la gestió dels programes i el control del compliment dels objectius, sense tenir necessitat d'atorgar a la seua posterior instrumentació, una rigidesa que podria convertir-se en un obstacle per a l'aplicació de les directius aprovades.   
Per això, segons allò previst en el dit article deu de la Llei 15/1985 a proposta del Conseller d'Economia i Hisenda i amb la deliberació prèvia del Govern Valencià en sessió celebrada el dia 10 de febrer de 1986,   
DECRETE:   
Article primer  
Sense detriment del compliment del que disposa la Llei 4/1984, de 13 de juliol, d'Hisenda Pública de la Generalitat i Llei de Pressuposts vigent, el seguiment de la gestió i la modificació dels Pressuposts de la Generalitat Valenciana s'ateniran a les normes contingudes en aquest Decret.   
Article segon  
Hom considerarà modificacions del Pressupost, i com a tals hauran de ser proposades a la Conselleria d'Economia i Hisenda, les operacions següents:   
a) Modificacions dels annexos de dades del personal del Pressupost.   
b) Modificacions o substitucions de projectes del programa d'inversions de la Generalitat Valenciana, aprovat per a cada exercici.   
c) Modificacions de les relacions d'objectius i activitats dels programes pressupostaris aprovats.   
Article tercer  
1. Quan de la documentació pressupostària aprovada no es deduesca el caràcter nominatiu dels crèdits dels capítols IV i VII del Pressupost de la Generalitat Valenciana, les transferències d'aquests a unes altres entitats o persones públiques o privades necessitaran de convocatòria pública en què es garantesquen els principis de concurrència i d'objectivitat en la seua concessió.   
2. Les Direccions Generals i Centres Directius responsables de la gestió de programes amb dotacions en els capítols de transferències corrents i de capital, elaboraran un calendari de gestió dels esmentats crèdits i proposaran l'assignació de recursos corresponents a cada convocatòria, remitint la dita informació a la Conselleria d'Economia i Hisenda.   
Article quart  
La Conselleria d'Economia i Hisenda establirá els mecanismes oportuns per assegurar el seguiment de la gestió pressupostària, atenent-se de forma especial als criteris que tot seguit es detallen:   
-Les despeses de personal hauran d'atendre les dotacions previstes en el pressupost inicial, i només es podran modificar mitjançant allò previst en l'article segon, tot cuidant de forma especial el manteniment de la dimensió del cost del personal previst i les seues repercusions en els exercicis futurs.   
-Les despeses d'operacions de capital i financeres d'inversió, registraran un seguiment de la seua execució per projectes, amb contabilització específica segons aquests.   
DISPOSICIÓ DEROGATORIA  
Queda derogat el Decret del Consell 33/1985, d'11 de març, pel qual es fixaven les normes sobre el contingut i tramitació dels expedients de modificació de crèdits del Pressupost de la Generalitat Valenciana.   
DISPOSICIONS FINALS  
Primera  
Queda autoritzada la Conselleria d'Economia i Hisenda perquè dicte, dins de la Llei 4/1984, de 13 de juliol, d'Hisenda Pública de la Generalitat i de la llei de Pressuposts vigent, quantes normes sobre seguiment de la gestió i modificació dels Pressuposts de la Generalitat Valenciana i programació d'inversions públiques siguen necessàries per al desenvolupament i aplicació d'aquest Decret.   
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, a 10 de febrer de 1986.   
El President de la Generalitat,  
JOAN LERMA I BLASCO  
Ell Conseller d'Economia i Hisenda,  
ANTONI BIRLANGA I CASANOVA


Còpia Permalink ELI